**Forslag til regler om bidrag til Alternativets politiske arbejde**

De hidtidige erfaringer med bidrag peger på at der er mange enkeltpersoner og enkelte virksomheder, som ønsker at støtte Alternativet.økonomisk.

De hidtidige regler har alene omhandlet screening for at der er betalt skat. For at sikre vores troværdighed ift. medlemmer, bidragydere og vælgere ønsker vi at sætte en række yderligere forudsætninger op for godkendelse af bidrag:

1. Alternativet kan acceptere lovlige beskattede  bidrag fra enkeltpersoner eller virksomheder (eller enkeltpersoner knyttet til disse virksomheder) når deres aktiviteter ikke strider imod partiets politik og værdier.
2. Eksempler på virksomheder og brancher, der som udgangspunkt må anses for problematiske som bidragydere er flyselskaber, finansielle virksomheder, kødproducenter, våben- tobaks- pesticid- og brændstofsproducenter. Desuden virksomheder med gentagne alvorlige lovovertrædelser, med børnearbejde eller brug af leverandører hermed samt virksomheder uden overenskomst med relevante faglige organisationer.
3. Hvis enkeltpersoner eller virksomheder kan fremlægge troværdig dokumentation for, at de ønsker at gøre op med den problematiske virksomhed eller bedriver den på en måde, der adskiller den fundamentalt fra branchen, kan dette accepteres efter en konkret vurdering. Eksempler kunne i den finansielle sektor være Merkur, Arbejderbevægelsens Landsbank og Lån og Spar Bank.
4. Tilbud om valgbidrag, der er øremærket specifikke kandidater, meldes af Landssekretariatet ud til den/de berørte storkredse. Bidraget modtages alene, hvis den/de berørte storkredse har mulighed for at disponere over en del af beløbet til andre valgformål. Landssekretariatet og den/de berørte storkredse drøfter fordelingen med bidragyderen, og ved uenighed modtages bidraget ikke.
5. Bidrag til en bestemt kandidat deklareres før opstillingsmødet, og Landssekretariatets og Storkredsens følgende afgørelse om fordeling fremlægges for storkredsens medlemmer inden opstillingsmødet. Storkredsens medlemmer skal informeres om senere indkomne bidrag til enkeltpersoner og efterfølgende beslutninger herom.